ระเบียบกรมการค้าภายในว่าด้วยหลักเกณฑ์วิธีการ และเงื่อนไขเกี่ยวกับการร้องเรียนพ.ศ. ๒๕๖๑ โดยที่มาตรา๑๓ (๓) แห่งพระราชบัญญัติคลังสินค้า ไซโล และห้องเย็น พ.ศ. ๒๕๕๘ ได้กำหนดให้กรมการค้าภายใน กระทรวงพาณิชย์ เป็นหน่วยงานธุรการของคณะกรรมการกำกับคลังสินค้า ไซโล และห้องเย็น มีหน้าที่รับเรื่องร้องเรียนที่ผู้มีส่วนได้เสียอ้างว่ามีการฝ่าฝืนหรือไม่ปฏิบัติตามบทบัญญัติแห่งพระราชบัญญัตินี้เพื่อเสนออธิบดี ทั้งนี้ หลักเกณฑ์ วิธีการและเงื่อนไขเกี่ยวกับการร้องเรียนให้เป็นไปตามที่อธิบดีกำหนดโดยประกาศในราชกิจจานุเบกษาเพื่อให้การรับเรื่องร้องเรียน และการดำเนินงานของพนักงานเจ้าหน้าที่ตามพระราชบัญญัติคลังสินค้าไซโล และห้องเย็น พ.ศ. ๒๕๕๘ เป็นไปอย่างมีระบบและคล่องตัว อาศัยอำนาจตามความในมาตรา ๑๓ วรรคสอง แห่งพระราชบัญญัติคลังสินค้าไซโล และห้องเย็น พ.ศ. ๒๕๕๘ อธิบดีกรมการค้าภายในจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมการค้าภายในว่าด้วยหลักเกณฑ์ วิธีการ และเงื่อนไขเกี่ยวกับการร้องเรียน พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บุคคลผู้มีส่วนได้ส่วนเสียจากการกระทำที่มีการฝ่าฝืนหรือไม่ปฏิบัติตามกฎหมายว่าด้วยคลังสินค้าไซโล และห้องเย็น มีสิทธิร้องเรียนเรื่องดังกล่าวได้กรณีผู้ร้องเรียนเป็นบุคคลธรรมดาให้ยื่นเรื่องร้องเรียนพร้อมสำเนาบัตรประจำตัวประชาชน ซึ่งรับรองความถูกต้อง หรือกรณีผู้ร้องเรียนเป็นนิติบุคคลให้ยื่นเรื่องร้องเรียนพร้อมหนังสือรับรองนิติบุคคลที่นายทะเบียนให้คำรับรองและออกให้ไม่เกินหกเดือนและสำเนาบัตรประจำตัวประชาชนของผู้มีอำนาจกระทำการแทนนิติบุคคลซึ่งรับรองความถูกต้องหากผู้ร้องเรียนตามวรรคสองประสงค์จะมอบอำนาจให้บุคคลอื่นยื่นเรื่องร้องเรียนแทนให้ผู้รับมอบอำนาจยื่นเรื่องร้องเรียนพร้อมหนังสือมอบอำนาจและสำเนาบัตรประจำตัวประชาชนซึ่งรับรองความถูกต้องของผู้มอบอำนาจและผู้รับมอบอำนาจข้อ๔ การร้องเรียนให้กระทำโดยวิธีการใดวิธีการหนึ่งดังต่อไปนี้(๑)ร้องเรียนเป็นหนังสือ(๒)ร้องเรียนด้วยตนเองโดยวาจา(๓)ร้องเรียนทางโทรศัพท์(๔)ร้องเรียนด้วยวิธีการทางอิเล็กทรอนิกส์ข้อ๕ การยื่นเรื่องร้องเรียนให้กระทำโดยวิธีการใดวิธีการหนึ่งดังต่อไปนี้(๑)ยื่นต่อพนักงานเจ้าหน้าที่ ณ สำนักตรวจสอบและปฏิบัติการ กรมการค้าภายใน(๒)ยื่นต่อพนักงานเจ้าหน้าที่ ณ สำนักงานพาณิชย์จังหวัดแห่งท้องที่ที่มีการกระทำฝ่าฝืนหรือไม่ปฏิบัติตามกฎหมายว่าด้วยคลังสินค้าไซโล และห้องเย็น(๓)ส่งทางไปรษณีย์ไปยังกรมการค้าภายใน กระทรวงพาณิชย์ หรือสำนักงานพาณิชย์จังหวัดแห่งท้องที่ที่มีการกระทำฝ่าฝืนหรือไม่ปฏิบัติตามกฎหมายว่าด้วยคลังสินค้าไซโล และห้องเย็น(๔)ส่งทางอิเล็กทรอนิกส์ไปยังกรมการค้าภายใน กระทรวงพาณิชย์ ผ่านทางจดหมายอิเล็กทรอนิกส์( ) หรือทางเว็บไซต์ ( ) ของกรมการค้าภายในกรณีพนักงานเจ้าหน้าที่ของสำนักตรวจสอบและปฏิบัติการกรมการค้าภายใน ซึ่งได้รับเรื่องร้องเรียนตามวรรคหนึ่งเห็นว่าข้อเท็จจริงในเรื่องที่ร้องเรียนมีการกระทำฝ่าฝืนหรือไม่ปฏิบัติตามกฎหมายว่าด้วยคลังสินค้าไซโล และห้องเย็น เกิดขึ้นในท้องที่จังหวัดอื่นนอกจากกรุงเทพมหานคร ให้ส่งเรื่องร้องเรียนพร้อมเอกสารหลักฐาน(ถ้ามี) ไปยังสำนักงานพาณิชย์จังหวัดแห่งท้องที่นั้น โดยไม่ชักช้า เพื่อดำเนินการตามข้อ๙ ต่อไปข้อ๖ การยื่นเรื่องร้องเรียนตามข้อ ๔ ต้องใช้ถ้อยคำสุภาพและมีสาระสำคัญอย่างน้อยดังต่อไปนี้(๑)วัน เดือน ปี ที่ร้องเรียน(๒)ชื่อ ที่อยู่ตามภูมิลำเนาหรือที่ทำงาน และหมายเลขโทรศัพท์ซึ่งสามารถติดต่อได้ของผู้ร้องเรียน(๓)ชื่อ ที่อยู่ตามภูมิลำเนาหรือที่ทำงาน และหมายเลขโทรศัพท์ซึ่งสามารถติดต่อได้ของผู้ถูกร้องเรียน(ถ้ามี)(๔)วัน เดือน ปี และสถานที่ซึ่งพบการกระทำอันฝ่าฝืนหรือไม่ปฏิบัติตามกฎหมายว่าด้วยคลังสินค้าไซโล และห้องเย็น(๕)รายละเอียดข้อเท็จจริงหรือพฤติการณ์ที่เป็นเหตุแห่งเรื่องร้องเรียนที่ชัดเจน และครบถ้วนพร้อมสำเนาเอกสารหลักฐานที่เกี่ยวข้อง(ถ้ามี)(๖)ความประสงค์ หรือเหตุผลในการร้องเรียนการร้องเรียนด้วยตนเองโดยวาจาหรือร้องเรียนทางโทรศัพท์ให้พนักงานเจ้าหน้าที่ผู้รับเรื่องร้องเรียน สอบถามและบันทึกสาระสำคัญตามวรรคหนึ่งในบันทึกการรับเรื่องร้องเรียนให้ถูกต้องและครบถ้วน ตามแบบท้ายระเบียบนี้ กรณีการร้องเรียนทางโทรศัพท์ ให้พนักงานเจ้าหน้าที่ผู้รับเรื่องร้องเรียนแจ้งให้ผู้ร้องเรียนมาแสดงตนพร้อมเอกสารหลักฐานตามข้อ ๓ และวรรคหนึ่ง ภายในเจ็ดวันทำการนับแต่วันที่ได้รับแจ้งจากพนักงานเจ้าหน้าที่กรณีที่การร้องเรียนมีสาระสำคัญไม่ครบถ้วนตามวรรคหนึ่งหรือไม่ชัดเจนให้พนักงานเจ้าหน้าที่ผู้รับเรื่องร้องเรียนดำเนินการดังนี้(๑)กรณีร้องเรียนเป็นหนังสือโดยผู้ร้องเรียนมายื่นหนังสือด้วยตนเอง ให้สอบถามผู้ร้องเรียนเพิ่มเติมแล้วบันทึกสาระสำคัญตามวรรคหนึ่งในบันทึกการรับเรื่องร้องเรียน ตามแบบท้ายระเบียบนี้(๒)กรณีร้องเรียนเป็นหนังสือโดยทางไปรษณีย์ ให้แจ้งเป็นหนังสือทางไปรษณีย์ลงทะเบียนตอบรับให้ผู้ร้องเรียนส่งข้อเท็จจริงเพิ่มเติมให้ครบถ้วนตามวรรคหนึ่งพร้อมเอกสารหลักฐานตามข้อ ๓ ภายในสิบห้าวันทำการนับแต่วันที่ได้รับแจ้งจากพนักงานเจ้าหน้าที่(๓)กรณีร้องเรียนด้วยวิธีการทางอิเล็กทรอนิกส์ ให้แจ้งด้วยวิธีการทางอิเล็กทรอนิกส์ ให้ผู้ร้องเรียนส่งข้อเท็จจริงเพิ่มเติมให้ครบถ้วนตามวรรคหนึ่งพร้อมเอกสารหลักฐานตามข้อ ๓ ภายในสิบห้าวันทำการนับแต่วันที่ได้รับแจ้งจากพนักงานเจ้าหน้าที่หากครบกำหนดระยะเวลาตามวรรคสองหรือวรรคสามแล้วแต่กรณี ผู้ร้องเรียนไม่นำส่งข้อเท็จจริงเพิ่มเติมหรือไม่มาแสดงตนและพนักงานเจ้าหน้าที่ผู้รับเรื่องร้องเรียนไม่สามารถติดต่อผู้ร้องเรียนได้ให้พนักงานเจ้าหน้าที่หมายเหตุไว้ในสมุดรับเรื่องร้องเรียน ตามแบบท้ายระเบียบนี้และดำเนินการตามข้อ๘ ต่อไปข้อ๗ เมื่อพนักงานเจ้าหน้าที่ผู้รับเรื่องร้องเรียนได้รับเรื่องร้องเรียนตามข้อ๕ พร้อมเอกสารหลักฐานตามข้อ ๓ และข้อ ๖ วรรคหนึ่ง ถูกต้องและครบถ้วนแล้ว หรือผู้ร้องเรียนมาแสดงตนตามข้อ ๖ วรรคสองแล้ว ให้บันทึกการรับเรื่องร้องเรียนไว้ในสมุดรับเรื่องร้องเรียน โดยระบุชื่อหน่วยงานที่รับเรื่องร้องเรียนลำดับเรื่องร้องเรียน คำร้องเรียนเลขที่ วัน เดือน ปีที่รับเรื่องร้องเรียน ชื่อผู้ร้องเรียนและรายละเอียดเรื่องร้องเรียนโดยย่อพร้อมลงลายมือชื่อพนักงานเจ้าหน้าที่ผู้รับเรื่องร้องเรียนและผู้ร้องเรียนในบันทึกการรับเรื่องร้องเรียนและสมุดรับเรื่องร้องเรียนตามแบบท้ายระเบียบนี้ หากผู้ร้องเรียนไม่ยินยอมลงลายมือชื่อ ให้พนักงานเจ้าหน้าที่หมายเหตุไว้ในสมุดรับเรื่องร้องเรียนเป็นหลักฐานแล้วออกใบรับเรื่องร้องเรียน ตามแบบท้ายระเบียบนี้ มอบให้ผู้ร้องเรียนไว้เป็นหลักฐานกรณีร้องเรียนเป็นหนังสือโดยทางไปรษณีย์หรือด้วยวิธีการทางอิเล็กทรอนิกส์ที่มีสาระสำคัญและเอกสารหลักฐานถูกต้องและครบถ้วนตามข้อ๓ และข้อ ๖ วรรคหนึ่ง แล้ว และผู้ร้องเรียน ไม่ต้องมาแสดงตน ให้พนักงานเจ้าหน้าที่บันทึกการรับเรื่องร้องเรียนตามวรรคหนึ่งและหมายเหตุเหตุดังกล่าวไว้ในสมุดรับเรื่องร้องเรียนโดยไม่ต้องลงลายมือชื่อผู้ร้องเรียนแล้วออกใบรับเรื่องร้องเรียนส่งทางไปรษณีย์ลงทะเบียนตอบรับหรือทางอิเล็กทรอนิกส์แล้วแต่กรณี ให้ผู้ร้องเรียนไว้เป็นหลักฐานข้อ๘ กรณีเรื่องร้องเรียนมีสาระสำคัญและเอกสารหลักฐานถูกต้องและครบถ้วนตามข้อ๓ และข้อ ๖ แล้ว ให้พนักงานเจ้าหน้าที่ผู้รับเรื่องร้องเรียนพิจารณาเรื่องร้องเรียนในเบื้องต้นโดยให้เก็บสำเนาบันทึกการรับเรื่องร้องเรียน ใบรับเรื่องร้องเรียน และเอกสารหลักฐานตามข้อ๓ และข้อ ๖ ไว้ ณ สำนักงาน และจัดส่งต้นฉบับและเอกสารหลักฐานทั้งหมดให้กองส่งเสริมและบริหารระบบตลาดพิจารณาดำเนินการตามข้อ๑๑ ต่อไปข้อ๙ กรณีที่ผู้ร้องเรียนร้องเรียนต่อพนักงานเจ้าหน้าที่ณ สำนักงานพาณิชย์จังหวัด ให้พนักงานเจ้าหน้าที่ ณ สำนักงานพาณิชย์จังหวัด ซึ่งเป็นผู้รับเรื่องร้องเรียนดำเนินการตามข้อ๖ ข้อ ๗ ข้อ ๘ ข้อ ๑๐ ข้อ ๑๑ วรรคสอง และข้อ ๑๓ โดยอนุโลม พร้อมสรุปข้อเท็จจริงและความเห็นเกี่ยวกับเรื่องร้องเรียนเพื่อประกอบการพิจารณาของกองส่งเสริมและบริหารระบบตลาดต่อไปข้อ๑๐ บันทึกการรับเรื่องร้องเรียน หากมีผิดที่ใดห้ามมิให้ลบด้วยปากกาลบคำผิดหรือวิธีอื่นใดให้แก้ไขด้วยการขีดฆ่าที่ผิดนั้นโดยยังคงให้สามารถอ่านข้อความเดิมได้ แล้วบันทึกใหม่ให้ถูกต้องครบถ้วนพร้อมทั้งลงลายมือชื่อผู้ร้องเรียนและพนักงานเจ้าหน้าที่ผู้รับเรื่องร้องเรียนกำกับไว้ที่ด้านข้างกระดาษแนวเดียวกับบรรทัดที่แก้ไขข้อ๑๑ เมื่อพนักงานเจ้าหน้าที่กองส่งเสริมและบริหารระบบตลาดกรมการค้าภายใน กระทรวงพาณิชย์ ได้รับเรื่องร้องเรียนจากพนักงานเจ้าหน้าที่ผู้รับเรื่องร้องเรียนตามข้อ๘ หรือข้อ ๙ แล้วแต่กรณี ให้พนักงานเจ้าหน้าที่ตรวจสอบและพิจารณาเรื่องร้องเรียน แล้วดำเนินการจัดทำสรุปเรื่องร้องเรียนและความเห็นประกอบเหตุผลเสนออธิบดีกรมการค้าภายในเพื่อวินิจฉัยหรือสั่งการเรื่องร้องเรียนต่อไปผลการพิจารณาเรื่องร้องเรียนของอธิบดีกรมการค้าภายในเป็นประการใดให้พนักงานเจ้าหน้าที่กองส่งเสริมและบริหารระบบตลาดแจ้งผลการพิจารณาดังกล่าวเป็นหนังสือส่งทางไปรษณีย์ลงทะเบียนตอบรับให้ผู้ร้องเรียนทราบและแจ้งเป็นหนังสือให้หน่วยงานซึ่งเป็นผู้รับเรื่องร้องเรียนตามข้อ ๕ ทราบ ภายในเจ็ดวันทำการนับแต่วันที่อธิบดีกรมการค้าภายในพิจารณาแล้วเสร็จและให้หน่วยงานซึ่งเป็นผู้รับเรื่องร้องเรียนบันทึกในสารบบและหมายเหตุไว้ในสมุดรับเรื่องร้องเรียนรวมทั้งแนบผลการพิจารณาวินิจฉัยนั้นไว้กับสำเนาเรื่องร้องเรียนด้วยกรณีเรื่องร้องเรียนใดที่ไม่มีมูลและนำเสนอให้อธิบดีกรมการค้าภายในพิจารณาแล้ว ให้พนักงานเจ้าหน้าที่กองส่งเสริมและบริหารระบบตลาดดำเนินการแจ้งผลการพิจารณาตามวรรคสองโดยอนุโลมข้อ๑๒ กรณีที่ไปรษณีย์ลงทะเบียนตอบรับตามข้อ๑๑ วรรคสองหรือวรรคสาม แล้วแต่กรณีไม่มีผู้รับและพนักงานเจ้าหน้าที่กองส่งเสริมและบริหารระบบตลาดไม่สามารถติดต่อผู้ร้องเรียนได้ให้หมายเหตุไว้ในสมุดรับเรื่องร้องเรียน แล้วเก็บไปรษณีย์ลงทะเบียนตอบรับนั้นไว้กับต้นเรื่องร้องเรียนไว้เป็นหลักฐานข้อ๑๓ ในกรณีที่การร้องเรียนมีลักษณะเป็นบัตรสนเท่ห์และพนักงานเจ้าหน้าที่ผู้รับเรื่องร้องเรียนตรวจสอบแล้วพบว่าข้อเท็จจริงที่กล่าวหามีเบาะแสหรือมีข้อมูลเพียงพอที่จะสืบหาเพิ่มเติมได้และเป็นประโยชน์ต่อการพิจารณาและวินิจฉัยเรื่องร้องเรียน ให้พนักงานเจ้าหน้าที่ผู้รับเรื่องร้องเรียนดำเนินการตามข้อ๘ โดยอนุโลมข้อ๑๔ ในกรณีที่มีปัญหาในการปฏิบัติตามระเบียบนี้หรือกรณีมิได้กำหนดไว้ในระเบียบนี้ให้อธิบดีกรมการค้าภายในเป็นผู้วินิจฉัยชี้ขาด คำวินิจฉัยชี้ขาดของอธิบดีกรมการค้าภายในถือเป็นที่สุดข้อ๑๕ ให้อธิบดีกรมการค้าภายในเป็นผู้รักษาการตามระเบียบนี้ประกาศ ณวันที่ ๒๘ กุมภาพันธ์ พ.ศ. ๒๕๖๑บุณยฤทธิ์กัลยาณมิตรอธิบดีกรมการค้าภายใน[เอกสารแนบท้าย]๑. บันทึกการรับเรื่องร้องเรียนตามระเบียบกรมการค้าภายใน ว่าด้วยหลักเกณฑ์ วิธีการและเงื่อนไขเกี่ยวกับการร้องเรียน พ.ศ. ๒๕๖๑๒.ใบรับเรื่องร้องเรียนตามระเบียบกรมการค้าภายใน ว่าด้วยหลักเกณฑ์ วิธีการ และเงื่อนไขเกี่ยวกับการร้องเรียนพ.ศ. ๒๕๖๑๓. สมุดรับเรื่องร้องเรียน(ดูข้อมูลจากภาพกฎหมาย)ภูมิกิติ/จัดทำ๕เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๖๓ ง/หน้า ๑/๑๙ มีนาคม ๒๕๖๑